रविवार दिनांक 02.09.18 भाद्रपद की प्रदोष व्यापीनी अष्टमी पर आद्या काली जयंती कालाष्टमी के रूप में मनाई जाएगी। काली शब्द काल का प्रतीक है। काल का अर्थ होता है समय या मृत्यु और इसी कारण से उन्हें काली कहा जाता है। तंत्र शास्त्र के अनुसार काली साधना सर्वाधिक प्रभावशाली है क्योंकि ये हर कार्य का तुरंत परिणाम देती है। तंत्रशास्त्र के अनुसार, महाकाली दस महाविद्या में प्रथम हैं व अनंत सिद्धियों को प्रदान करने वाली हैं। पौराणिक मान्यता के अनुसार मधु-कैटभ के नाश के लिए ब्रह्मा की प्रार्थना पर महादेवी महामाया शक्ति के रूप में प्रकट हुई थी। महाकाली ही महाकाल शिव की शक्ति हैं व प्रलय उनकी प्रतिष्ठा है। शक्ति-शिव अभेद हैं व यही अर्द्धनारीश्वर रूप का रहस्य है। सृ्ष्टि से पूर्व मात्र काल व काली ही अस्तित्व में थे। आगम शास्त्र में इन्हें ही प्रथमा कहा गया है। महाकाली का मूलरूप अर्द्धरात्रि व प्रलय है। आद्या काली के विशेष पूजन, व्रत व उपाय से काले जादू के बुरे प्रभाव से छुटकारा मिलता है, बिजनेस की परेशानियां दूर होती हैं, कर्ज़ से मुक्ति मिलती है।